Որքան էլ շատերի համար զարմանալի թվա, ԱԺ պատգամավորության թեկնածու, ՀՀԿ-ական Առաքել Մովսիսյանը, նույն ինքը` Շմայս բռնաբարը, գիտի, թե ինչ բան է նախընտրական քարոզարշավը և նույնիսկ այս օրերին այդպիսի մի քանի արշավներ է կազմակերպել, որոնք ավելի շատ արշավանքների էին նման: Քարոզող Շմայսի վերջին հանգրվանը Արմավիրի մարզի Փարաքար համայնքի մշակույթի տան բակն էր, որտեղ նա հավաքել էր մարզի ընտրողներին` մատուցելու իր անկրկնելի անձը և բացատրելու, թե ինչու հատկապես Մովսիսյան օրենսդիրը պիտի վաստակի խորհրդարանում պատգամավոր լինելու դափնին: